जम्मू में वैष्णो देवी जा रही बस के पुल से गिरने पर 10 तीर्थयात्रियों की मौत, 57 अन्य घायल
जम्मू: जम्मू-कश्मीर के जम्मू जिले में बस के पुल से फिसल कर खाई में गिरने से वैष्णो देवी जा रहे 10 तीर्थयात्रियों की मौत हो गई और 57 अन्य लोग घायल हो गए। खाई में गिरने से पहले बस पुल की ‘रेलिंग’ से भी टकरा गई थी। अधिकारियों ने मंगलवार को यह जानकारी दी।
जान गंवाने वालों की संख्या बढ़ने की आशंका है।
सरकारी मेडिकल कॉलेज अस्पताल के प्रधानाचार्य शशि सूदन ने बताया कि घायलों में से दो की हालत गंभीर है।
अधिकारियों ने बताया कि बस अमृतसर से कटरा जा रही थी, तभी झज्जर कोटली इलाके में यह हादसा हो गया।
कटरा त्रिकुटा पहाड़ियों के ऊपर स्थित प्रसिद्ध तीर्थस्थल के लिए आधार शिविर है।
जम्मू के वरिष्ठ पुलिस अधीक्षक चंदन कोहली ने ‘पीटीआई-भाषा’ से कहा, ‘‘ हादसा झज्जर कोटली इलाके में हुआ। 10 लोगों की मौत हो गई है। बचाव अभियान जारी है।’’
VIDEO | Several killed as bus going from Amritsar to Katra falls into a deep gorge near Jhajjar Kotli area of Jammu district. More details are awaited. pic.twitter.com/2Jl4oMTHqI
— Press Trust of India (@PTI_News) May 30, 2023
उन्होंने कहा, ‘‘ हम हादसे के कारणों का पता लगा रहे हैं।
स्थानीय निवासी, केन्द्रीय रिज़र्व पुलिस बल (सीआरपीएफ) और पुलिस कर्मी मौके पर बचाव अभियान को अंजाम देने में जुटे हैं।
सरकारी मेडिकल कॉलेज अस्पताल के प्रधानाचार्य शशि सूदन ने बताया कि जम्मू के जीएमसी अस्पताल में 57 घायलों को भर्ती कराया गया है।
उन्होंने कहा, ‘‘ अस्पताल लाने तक दो लोगों की मौत हो चुकी थी और अन्य ने मौके पर ही दम तोड़ दिया था।’’
सीआरपीएफ के एक अधिकारी ने बताया कि 10 शव बरामद किए गए हैं।
अधिकारियों ने बताया कि बस सुबह साढ़े छह बजे से सात बजे के बीच जम्मू-श्रीनगर राष्ट्रीय राजमार्ग पर फिसल गई और झज्जर कोटली में एक नाले पर बने पुल से नीचे गिर गई।
उन्होंने बताया कि अधिकतर यात्री बिहार के लखीसराय से थे और बच्चे के धार्मिक अनुष्ठान के लिए माता वैष्णो देवी मंदिर की तीर्थ यात्रा पर आए थे। ये सभी लोग दूर के रिश्तेदार हैं।
गौरतलब है कि जम्मू-कश्मीर के रियासी जिले में 21 मई को माता वैष्णो देवी के लिए तीर्थयात्रियों को ले जा रही एक बस के पलट जाने से 27 वर्षीय महिला की मौत हो गई थी और 24 लोग घायल हुए थे।
(न्यूज़ एजेंसी भाषा के इनपुट के साथ
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक व aa3 ीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva awa_Deva awa_Deva awa_Deva eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva